Läbiva sõiduteega kaarsild

**Läbiva sõiduteega kaarsild** (inglise keeles *through arch bridge*) on kaarsild, mille kaarekonstruktsiooni alumine osa jääb sillatekist (sõiduteest) allapoole ja ülemine osa sellest kõrgemale, seega sillatekk läbib kaartarandit. See osa sillatekist, mis jääb kaare sisse, on riputitega ühendatud kaare külge.  

Kaarematerjalina on kasutusel peamiselt teras ja raudbetoon, kuid 21. sajandil on hakatud suureavalisi kaarsildu ehitama ka CFST-i komposiitkonstruktsioonist (näiteks 492 m sildeavaga Wushani Jangtse jõe sild Hiinas). Väiksemaid kaarsildu võidakse teha liimpuidust.

Üks esimesi läbiva sõiduteega kaarsildu on Wylami raudteesild Inglismaal Tyne'i jõel. Valminud 1876. aastal sepisrauast peasildega 73 m. Tänapäeval on see sild kasutusel jalakäijate sillana.

Tuntud näited seda tüüpi kaarsildadest on Tyne'i sild Newcastle upon Tyne'is (valminud 1928), Bayonne'i sild (1931; projekti autor Othmar Ammann) üle Kill van Kulli väina ja Sydney Harbour Bridge (1932) Austraalias. Viimase arhitektuuriline väljanägemine oli inspireeritud 1917. aastal New Yorgis avatud Gustav Lindenthali projekti järgi ehitatud 310 m peasildega Hell Gate Bridge'ist. Tyne'i silla (1928) ja Sydney Harbour Bridge'i (1932) on ehitanud (ja tõenäoliselt ka projekteerinud) Briti sillaehitusettevõte Dorman Long & Co.

Pikima sildeavaga läbiva sõiduteega kaarsild maailmas oli 2024. aasta seisuga Hiinas asuv Chaotianmeni teraskaarsild (552 m). Enne viimase valmimist oli pikim (2003. aastast) samuti Hiinas ehitatud Lupu teraskaarsild (550 m).

## Eestis
2009. aastal valmis Tartu kesklinnas uus Vabadussild, mis on ehitatud Peterburis Transmostis koostatud projekti järgi. Silla pikkus on 80,8 m. Sõiduteeplaat on pingbetoonist ja riputatud nelja vandiga terasest kaarkandja külge.      

Pärnu kolmanda silla parima arhitektuurse ja konstruktiivse lahenduse leidmiseks viidi 2020. aastal läbi arhitektuurivõistlus, mille võitis arhitektuuribüroo Trilog Studio OÜ ja Ehitusfirma Fidele OÜ võistlustöö, milles esitati kaheavalist (silletega 130 m) läbiva sõiduteega teraskaarsilda (autorid ise nimetavad oma silda kahe kaarega rippsillaks). Pärast kahte liiga kõrge hinna tõttu nurjunud ehitushanget otsustas Pärnu linnavalitsus arhitektuurivõistluse võidukavandi elluviimisest loobuda. Mõneti meenutab võidutöö Washingtonis 2021. aastal valminud uut Frederick Douglassi memoriaalsilda (vt pilti allpool).

## Läbiva sõiduteega kaarsildu
### Teraskaarsildu

Viaduc d'Austerlitz au coucher du soleil.JPG|Austerlitzi viadukt Pariisis (1904)
Новгородская обл., Боровичи - арочный мост.jpg|Beleljubski sild Venemaal Borovitšis (1905; sille 107 m; projekti autorid Nikolai Beleljubski ja Andrzej Pszenicki)
Москва. Московская окр.ж.д. Сергиевский(буд.Андреевский) мост.(откр) Апр1908г.jpg|Andrei sild Moskvas (1907–1999)
Nicholas II railway bridge (1908).jpg|Krasnolužki sild Moskvas (1907–2001)
Cleveland August 2015 24 (Detroit–Superior Bridge).jpg|Detroiti sild Clevelandis (1918)
Monkwearmouth Bridge 3 - geograph.org.uk - 517024.jpg|Wearmouthi sild Weari jõel Sunderlandis (1929)
AhwazWhiteBridge.jpg|Valge sild Ahvāzis (1936)
Jubilee Bridge - geograph.org.uk - 1532165.jpg|Silver Jubilee Bridge Inglismaal (1961)
Bridge of the Americas, Panama.jpg|Puente de las Américas Panamas (1962)
Pont Laviolette.jpg|Laviolette'i sild Trois-Rivièresis (1967)
FremontBridgePano.jpg|Fremonti sild Portlandis (1973)
Mindaugo_tiltas_by_Augustas_Didzgalvis.jpg|Mindaugase sild Vilniuses (2003)
Xinguang Bridge, Guangzhou 20101125-B.jpg|Xinguangi sild Guangzhous (2008)
Nanning Bridge 1030056-1 (13425912114).jpg|Nanningi sild Nanningis (2009)
Mingzhou Bridge.jpg|Mingzhou sild Ningbo Shis (2011)
Frederick Douglass Memorial Bridge from the southwest Washington DC 2022-11-26 16-48-14.jpg|Frederick Douglassi memoriaalsild Washingtonis (2021)
Арково-підвісний міст через Дніпро.jpg|Podilskõi sild Kiievis (2024)


### Raudbetoonkaarsildu


Rainbow bridge on Lincoln Highway north of Ogden, IA.jpg|Beaver Creek Bridge USA Iowa osariigis (1919)
Rainbow Curve Bridge 2006-07-03.jpg|Rainbow' sild USA Kansase osariigis (1923)
Pont sur la Seine, Saint-Pierre-du-Vauvray 01 09.jpg|Pont de Saint-Pierre-du-Vauvray Prantsusmaal Eure'is (1923, rekonstrueeritud 1947; sille 131 m; projekti autor Eugene Freyssinet)
Монастирській острів та мости (cropped).jpg|Merefo-Hersoni raudteesild Dnepri jõel (1932)
Pumiao Bridge.jpg|Yongjiangi sild Guangxis (1996)


### CFST-kaarsildu


Yanjisha bridge.jpg|Yajisha sild Guangzhous (2000)
Wushan Yangtze River Bridge.JPG|Wushani Jangtse jõe sild Chongqing Shis (2005)

Yibin Chenggui Jinshajiang Railway Bridge.jpg|Yibini Jinsha jõe sild Sichuanis (2019)


### Puitkaarsildu

Kaarsild Ahja jõel.jpg|Ahja puitkaarsild
Footbridge over Pirita River - panoramio (1).jpg|Pirita jõe jalgsild
Merirahu Sadam Footbridge Tallinn 24 May 2016.jpg|Merirahu sadama jalgsild
 

## Vaata ka
*Ülalsõiduteega kaarsild

## Viited